ועדת הכלכלה, כנסת 25, פרוטוקול מספר 6, 2023-01-23 00:00

דוד ביטן: אני פותח את הישיבה

דוד ביטן:  הנושא על סדר-היום: הסדרת אזורי המסחר והתעשייה בחצור הגלילית

דוד ביטן:  קודם כול, שלא תראה את זה כביקורת, אבל לא הייתם צריכים ללכת לתקשורת

דוד ביטן:  אנחנו רוצים לפתור את הבעיה

דוד ביטן:  אנחנו לא נגד המינהל ולא שום דבר

דוד ביטן:  צריכים אותם גם לפתרון הבעיה

דוד ביטן:  זה דבר ראשון

דוד ביטן:      דבר שני, אני רואה בזה חשיבות גדולה מאוד - לסייע לעיירות פיתוח ולאזורי התעשייה שלהם

דוד ביטן:  ולכן גם קיימתי את הישיבה מהר, אחרי שראש המועצה פנה אליי בעניין הזה, וגם הנציגים של הסוחרים או התעשיינים או בעלי המלאכה שנמצאים שם

דוד ביטן:  נציג המינהל פה, נכון? אני מבקש מראש המועצה להציג את הבעיה ואת הבקשה שלו

שמעון סויסה: תודה רבה, אדוני היושב-ראש, אני מאוד שמח על ההזדמנות שניתנה לנו פה לעשות דיון בכנסת

שמעון סויסה:  אנחנו היום, בינואר 2023, מציינים בדיוק 70 שנה אחרי שממשלת ישראל החליטה להקים את חצור הגלילית, זה היה ב-1 בינואר 1953

שמעון סויסה:  עברנו כברת דרך ארוכה, מלאה חתחתים, אבל המייסדים של חצור הגלילית הגיעו ועשו עבודת קודש עם המון המון קשיים, ומאז אנחנו באמת עושים מאמצים גדולים

שמעון סויסה:  כאשר בשנים האחרונות השאיפה של חצור הגלילית היא להיות עיר ללא תלות כלכלית באף גורם, ואנחנו מתפתחים ומתקדמים ובונים ועושים

שמעון סויסה:       אלא מה? יש אזור תעשייה שהוקם בשנות החמישים מתוך כוונה שהוא יהיה לתעשייה, ומה לעשות, במרוצת השנים, החיים, והמציאות, והקשיים, והחיפוש אחרי פרנסה, הובילו למצב שבו יש לא מעט עסקים שמתנהלים בתחום של עסקים - - -      

דוד ביטן: כמה דונמים כל אזור התעשייה הזה?     

שמעון סויסה: כ-300 דונם שכמחציתו עסקים למסחר ושירותים, והיתר הוא תעשייה

דוד ביטן: אתה מדבר בפועל

שמעון סויסה: בפועל

דוד ביטן: ומה התב"ע אומרת?     

שמעון סויסה: התב"ע אומרת שכל אזור התעשייה הוקם לתעשייה

שמעון סויסה:  ולפני כמה שנים מבני תעשייה, שהם הבעלים של החלק הדרומי של אזור התעשייה, הכינו תב"ע, ובעצם הוסיפו שימושים

שמעון סויסה:  אנחנו כרגע נמצאים בקושי בחלק הצפוני של אזור התעשייה

דוד ביטן: זאת אומרת שעם חלק אין שום בעיה

שמעון סויסה: עם חלק אין בעיה, ובחלק יש בעיה

דוד ביטן: אז למה העירייה לא יוזמת הגשת שינוי תב"ע גם על החלק השני?     

שמעון סויסה: תכף אסביר

שמעון סויסה:  בשנת 2014 אושרה תוכנית מתאר לחצור, שכוללת באזור התעשייה תוספת לשימושים, מאפשרים לנו לעשות מסחר ושירותים

שמעון סויסה:  ב-2019 מדינת ישראל, הוועדה המחוזית, קבעה תוכנית סחר שבתוכה כל האזור שאנחנו מדברים עליו יהיה לאזור של תיירות ומסחר

שמעון סויסה:  בשנה שעברה, בהמשך להחלטת ממשלה, המועצה המקומית חצור הגלילית הגישה תוכנית ענקית, שמתכתבת עם אזור התעשייה הוותיק, להפוך אותו לרובע עירוני אינטנסיבי שיש בו גם עסקים ומסחר

שמעון סויסה:       במילים אחרות, מדינת ישראל והגורמים המוסמכים החליטו כבר מזמן שאזור התעשייה הזה יהפוך להיות בתוספת שימושים

דוד ביטן: שימושים מעורבים?     

שמעון סויסה: בדיוק

שמעון סויסה:  אלא מה? בימים האלו ובחודשים הללו אנשי עסקים שנמצאים שם פעלו על מנת לעשות שימוש חורג, וכשהגיעו לקצה שבו מינהל מקרקעי ישראל היה צריך לאשר להם הייתה שם התנגדות, ובעצם כל מה שניסינו לעשות לא צלח

שמעון סויסה:       במילים אחרות, בשבוע-שבועיים האחרונים רוב העסקים שם קיבלו בצורה סיטונאית מכתבים לסגור את העסקים

שמעון סויסה:  עסקים שהשקיעו בהם מיליונים

שמעון סויסה:  ואני מזכיר לכם, סיימנו רק אתמול את הקורונה, אנחנו נמצאים שם תחת איומים של פרוטקשיין ושריפות עסקים, אנחנו נמצאים בפריפריה

שמעון סויסה:  במקום לבוא ולעזור לחצור אנחנו - - -     

דוד ביטן: כמה עסקים קיבלו צווים כאלה?     

שמעון סויסה: עשרות עסקים

דוד ביטן: עשרות?     

שמעון סויסה: בסביבות 20

מניה לייקין: אדוני יושב-הראש, אלו לא צווים, אלו רק מכתבי התראה

דוד ביטן: הבנתי

שמעון סויסה: ברשותך, אני רוצה רק להשלים

שמעון סויסה:  תראו, מינהל מקרקעי ישראל שיעשה את עבודתו, ואנחנו נעשה את עבודתנו, ובסופו של יום צריך למצוא הסדרה

שמעון סויסה:  הרי אם אני כראש רשות הייתי צריך להפעיל את בתי הספר שלי על פי הכללים והתקן כל בתי הספר בחצור הגלילית ובפריפריה היו סגורים

שמעון סויסה:  מצאו הסדרה ומאפשרים לנו כל שנה להכשיר עוד בית ספר ועוד בית ספר, בונים הסדרה

שמעון סויסה:       רבותיי, אני שואל שאלה, תגידו לי, רק חצור הגלילית עושה את זה? אני לא רוצה להתחיל לדבר על מה שקורה באזור במדינת ישראל

שמעון סויסה:  למה האכיפה הבררנית הזאת? אתם גורמים לאנשים לא לישון בלילה

שמעון סויסה:  יש פה אנשים ששמו את מיטב כספם וחייהם על עסקים, שנים שהם מתנהלים שם, ופתאום ביום אחד בהיר עושים מהפך?     

דוד ביטן: תודה

דוד ביטן:  נציג העסקים, אתה מודע לזה ששימוש חורג עולה כסף ברגע שביקשת?     

נתן ראש: כן

דוד ביטן: אין להם בעיה עם זה?      

נתן ראש: לא, אין להם בעיה לשלם

דוד ביטן: נציג המינהל, בבקשה

דוד ביטן:  בדרך כלל באזורי תעשייה בהרבה מאוד מקומות שצמודים למרכזי ערים יש שימושים מעורבים עם הזמן

דוד ביטן:  זה אף פעם לא תופס שהכול זה תעשייה

דוד ביטן:  בדרך כלל הכול מסחר, אבל אם יש תעשייה אז יש גם שימושים מעורבים

דוד ביטן:  יש את זה גם בערים הגדולות, לא רק בערי הפיתוח

דוד ביטן:  אזורי תעשייה שהיו פעם רק תעשייה הפכו להיות עם שימושים מעורבים, וזה חייב את הרשות המקומית ואת הוועדה המחוזית והמקומית לעשות שינוי תב"ע לשימושים מעורבים

דוד ביטן:  למה כאן אתם עומדים על הרגליים האחוריות?     

מאיר ברלין: בוקר טוב

דוד ביטן: בוקר טוב

מאיר ברלין: כשאנחנו מקצים את הקרקע לטובת תעשייה אנחנו מקצים אותה בפטור ממכרז, שזאת פריבילגיה גדולה, אנחנו מקצים אותה בהנחת קרקע מאוד גדולה, וסבסוד על הפיתוח בצורה גבוהה

דוד ביטן: אבל אתה רואה בהרבה עיירות פיתוח שהמקומות סגורים, שאין תעשייה ואין כלום

מאיר ברלין: ארחיב טיפה

מאיר ברלין:  למטרת תעשייה שתיתן מענה ופרנסה לתושבים שבסביבה

מאיר ברלין:  זה הרעיון, על זה היזמים קיבלו את הקרקע

דוד ביטן: אבל גם עסק קטן נותן פרנסה לאנשים בסביבה, אתה יודע את זה

מאיר ברלין: אין לי התנגדות ולא הייתה לנו התנגדות שהתוכנית העתידית של חצור תהפוך את השטח הזה גם לשימושים אחרים, סחירים, מה שנקרא

מאיר ברלין:  אבל אנחנו קודם כול אומרים לפי ההחלטות שלנו, כשבן אדם קיבל את הקרקע הוא חייב לעשות תעשייה לפחות בשבע שנים הראשונות לחוזה החכירה שלו, ורק לאחר מכן, והיה והוא רוצה לעשות שינוי ייעוד וניצול – זה נקרא אצלנו שינוי ייעוד בעיקרון – הוא יכול לעשות את המהלך, או שימוש חורג או שינוי ייעוד

דוד ביטן: אחרי השבע שנים

מאיר ברלין: אחרי שבע שנים ותעשייה

דוד ביטן: ופה מה המצב?     

שמעון סויסה: מעל 20 שנה

מאיר ברלין: המצב הוא פה שבסך הכול רוב השטח הוא תעשייה

מאיר ברלין:  מתוך 44 יזמים בסך הכול 13 הם מבחינתנו כרגע בעייתיים או קיבלו מכתבי התראה כדי לבחון את העניינים

דוד ביטן: שהם בתוך השבע שנים?     

מאיר ברלין: אני לא בטוח שהם בתוך השבע שנים

דוד ביטן: נו, אז זה נוגד את מה שאתה אומר

מאיר ברלין: זה לא נוגד, זה רק אומר שאנחנו נבחן

מאיר ברלין:  מבחינתנו כרגע הם עושים שימושים לא מוסדרים

מאיר ברלין:  הם לא עשו שימוש חורג

דוד ביטן: בשביל זה הם ביקשו שימוש חורג

מאיר ברלין: הם לא הגישו שימוש חורג, אף אחד מהיזמים האלו

דוד ביטן: לא הגישו?     

מאיר ברלין: היזמים האלה לא הגישו

שמעון סויסה: קודם כול הגישו

מאיר ברלין: לא הגישו

שמעון סויסה: סליחה, הוועדה לבניין ערים הגישה שימוש חורג באמצעות חיליק, ואתם פסלתם את זה

שמעון סויסה:  אל תגידו שלא הגישו

שמעון סויסה:  תגידו את האמת, נו

דוד ביטן: מנהל המחוז, נראה לי שאפשר לפתור את הבעיה, זה לא עד כדי כך

דוד ביטן:  מי זה יושב-ראש הוועדה?      

שמעון סויסה: הינה הוא, דודו

דוד פרץ: אני

דוד ביטן: דודו, אתם תתחייבו להגיש תב"ע על המתחם הזה לשימושים מעורבים בחלקים שעליהם מדובר – אני לא מכיר את התב"ע – והמינהל ייתן גרייס, תקופת זמן שהתב"ע הזאת תאושר

דוד ביטן:  בינתיים יהיה שימוש חורג

דוד ביטן:  למה עם זה יש בעיה?     

מניה לייקין: אדוני היושב-ראש, אני אגיד, ואני רוצה להגיד קצת יותר מלמעלה

מניה לייקין:  הקצנו השנה קרוב ל-270 מגרשים למטרת תעשייה ופטור ממכרז

דוד ביטן: אבל הדבר הזה הוא משהו ישן

מניה לייקין: הקצינו קרקע בפטור ממכרז למטרת תעשייה

דוד ביטן: במתחם הזה?     

מניה לייקין: לשלושה מגרשים במתחם הזה

מניה לייקין:  אבל באופן כללי במדינת ישראל הקצינו באזורי עדיפות לאומית בפטור ממכרז, בתיאום עם משרד הכלכלה ועל פי המלצתם, קרוב ל-270 מגרשים למטרת תעשייה

מניה לייקין:       אתמול קיבלתי בקשה במייל לאשר לאשקלון, שיוצאת מאזור עדיפות, הקצאה של כ-50 מגרשים בפטור ממכרז

דוד ביטן: כל הכבוד

מניה לייקין: ההחלטות שלנו קובעות, וזאת המדיניות, שלצד מתן הפטור אתה חייב להפעיל את המפעל, התעשייה לשבע שנים, כי המדינה לא תיתן הטבה של מיליונים – הוצאנו מאות מיליונים בשנה

שמעון סויסה: המבנים המדוברים הם למעלה מ-20 שנה

קריאות: - - -     

מניה לייקין: סליחה, אני מבקשת להשלים את הדברים

דוד ביטן: תן לה להשלים

דוד ביטן:  אתן לך לדבר, אל תדאג

נתן ראש: שיסגרו את חצור הגלילית?     

דוד ביטן: אנחנו מנסים להגיע לאיזושהי פשרה, אז בשביל מה המריבות? מריבות לא נותנות שום דבר פה

מניה לייקין: המדיניות הנוכחית והמתואמת עם משרד הכלכלה, שאנחנו מקצים בפטור ממכרז בפריפריה, בניגוד - - -     

דוד ביטן: הבנתי את הסוגיה

דוד ביטן:  הבנו

דוד ביטן:  פה אני מבין שמדובר במתחם ישן שעברו השבע שנים, אז מה העניין? אני לא מבין את הסיפור של השבע שנים כל הזמן

מניה לייקין: יש לנו אזורי תעשייה, שלצערנו למרות כל ההטבות המפליגות שהמדינה נתנה, לא נעשה יום אחד תעשייה או שנעשה שימוש מעורב מההתחלה, בנק הפועלים, חנות לחיות - - -     

שמעון סויסה: אבל אתם אישרתם שימוש חורג לבנק הפועלים, ריבונו של עולם

שמעון סויסה:  מה, אני לא מבין מה קורה פה

מניה לייקין: סליחה, יש לי תביעות - - - בבאר שבע, באופקים, בשלומי, באור עקיבא, אז אכיפה בררנית אין

מניה לייקין:  אנחנו מטפלים או שזה - - -      

דוד ביטן: אמרתי שאני לא מתייחס למה שהיה בוואלה

דוד ביטן:  גם לא מצא חן בעיני הסיפור של וואלה

דוד ביטן:  אני אומר שבגדול מדובר במקום שעברו השבע שנים בו, אז אני לא מבין מה הכלל הזה של השבע שנים

מניה לייקין: אני בטוחה שהוועדה לא דנה בעניינו הפרטני של יזם כזה או אחר

דוד ביטן: ברור שלא, דנים בכל אזור התעשייה

מניה לייקין: אז היזם הפרטני הזה לא עשה שבע שנים תעשייה, הוא עשה שימושים חורגים

דוד ביטן: אבל מדובר פה על הרבה מאוד עסקים, לא על משהו ספציפי

מניה לייקין: לכן אם רוצים לשנות את מדיניות ההקצאות ולהפסיק הקצאות בפטור ממכרז לתעשייה, שזה יהיה חבל, אבל אי-אפשר לתת ושהוא יעשה - - -     

דוד ביטן: עם כל הכבוד למינהל, אני לא רוצה שבחצור הגלילית כל אזור התעשייה יהיה פיל לבן

דוד ביטן:  זה מה שאת אומרת

דוד ביטן:  אם אנשים יכולים לעשות שם שימושים מעורבים, וזה מקובל בהרבה מקומות במדינה, אני לא יודע מה הכלל של השבע שנים, לא שמעתי עליו אף פעם

דוד ביטן:  בסדר, אני מקבל את זה

מניה לייקין: הוא קיים איזה 20 שנה

דוד ביטן: בסדר, לא שמעתי אבל מה שאת אומרת מקובל, אני לא מתווכח איתך

דוד ביטן:  אני חושב שבמצב הזה כשמדובר באזור תעשייה ישן של מעל ל-20 שנה אפשר ללכת לקראתם בשימושים המעורבים, בכפוף לזה שבינתיים תהיה תב"ע

מניה לייקין: הקציתי לפני חצי שנה, גם לתת לו לעשות שימושים מעורבים?     

דוד ביטן: למי?     

מניה לייקין: הקציתי ליזם

דוד ביטן: אני לא יודע מי זה

מניה לייקין: רק ליזם הפרטי?     

דוד ביטן: לזה אל תיתני

מניה לייקין: אז מבקשים שאתן רק ליזם פרטני?     

דוד ביטן: תבחיני, קודם כול אפשר לעשות בתב"ע שימושים מעורבים כלליים, ואפשר לעשות בתב"ע ספציפיים לפי חלקות

דוד ביטן:  את יודעת את זה

מניה לייקין: אז אנחנו לא מוכנים להקצות בפטור ממכרז במצב הזה

מניה לייקין:  צריך לקיים דיון מדיניות – זה לא משפטי, זה עניין של מדיניות – אם רוצים להמשיך להקצות בפטור ממרכז אם זה הולך לשימושים מעורבים

מניה לייקין:  כי במרכז הארץ אנחנו יודעים טוב מאוד לשווק קרקע לתעשייה במכרזים

מניה לייקין:  ואגב, זה הרבה פחות זמן

דוד ביטן: באמת שאני לא מבין את ההתעקשות פה

דוד ביטן:  לכמה מה-300 דונם הקצאתם לפני חצי שנה?      

מניה לייקין: הקצינו לשלושה מגרשים

דוד ביטן: כמה? מה השטח שלהם?     

מניה לייקין: השטח של המגרש הזה – מה השטח של המגרשים?     

מאיר ברלין: שני דונם, שלושה דונם

דוד ביטן: אז לשני דונם מתוך 300 הדונם אל תיתנו

דוד ביטן:  מה הבעיה? אני לא מבין

דוד ביטן:  אם זה עושה לכם בעיה עם השבע שנים אז לאלה אל תיתנו

דוד ביטן:  אבל לכל אלה שזה כבר הרבה מאוד שנים תיתנו

מניה לייקין: אנחנו לא נשלים למדיניות כזאת

דוד ביטן: מה זה?     

מניה לייקין: אנחנו נביא את זה לדיון מחדש

דוד ביטן: לא הבנתי מה לא בסדר במה שאמרתי

מניה לייקין: אנחנו לא יכולים לתת בפטור ממכרז

דוד ביטן: אמרתי שזה מקובל, אני לא מתווכח איתך על זה

דוד ביטן:  את שני הדונם האלה שימו בצד

דוד ביטן:  נתתם לו רק לפני חצי שנה הקלות, אותו תעזבו

מניה לייקין: ליזם אחד שמגיע לכנסת אני אתן ולאחרים אני לא אתן?     

דוד ביטן: אני מדבר על כל המתחם, מה זה יזם

דוד ביטן:  מי זה היזם הזה? אתה בעניין הזה? לא הבנתי

שמעון סויסה: לא

נתן ראש: לא

דוד ביטן: אז על מה את מדברת איתי?      

מניה לייקין: יש שם יזמים - - -     

דוד ביטן: באמת שאני לא יודע על מי את מדברת

דוד ביטן:  אני מסכים עם מה שאת אומרת

דוד ביטן:  תהיי רגע פתוחה, יש מתחם של 300 דונם שברובו עברו השבע שנים

דוד ביטן:  אם יש שניים או שלושה מקומות שכל אחד שני דונם שלא עברו, את אלה תשימי בצד, אל תיתני להם שום דבר, לא שימוש חורג ולא קשקוש

מניה לייקין: גם הפרטני לא עשה שבע שנים

מאיר ברלין: אנחנו ככה פועלים

דוד ביטן: אז מה הבעיה עם זה? למה?   

מאיר ברלין: בגלל שזה אזור תעשייה ישן

מאיר ברלין:  מי שעשה שבע שנים תעשייה, ויש הוכחה שהוא עשה שבע שנים תעשייה, יכול - - -     

דוד ביטן: כשעברו שבע שנים

מאיר ברלין: תעשייה

דוד ביטן:  תגיד לי, אם המקום היה סגור שבע שנים, אז מה יהיה? אז עכשיו הוא צריך להתחיל את השבע שנים מאפס? אני לא מבין את העניין הזה

דוד ביטן:  תסלח לי, עם כל הכבוד למינהל, שבע שנים זה שבע שנים

דוד ביטן:  אם המקום היה סגור, לא היה שוכר, לא עשה עסק, אז מה אתה רוצה? אני לא מבין

דוד ביטן:  אז עכשיו אתה אומר לו שנספור את השבע שנים מהיום, שיהיה עוד פעם סגור?     

אורי סבג: לא מהיום

דוד ביטן: מה הולך איתכם? אני לא מבין את זה

דוד ביטן:  זה כבר מוגזם

מניה לייקין: אם הוא רוצה לחזור לתעשייה ולהשלים את שבע השנים זה דבר מקובל

דוד ביטן: מה שאת אומרת לא מקובל

דוד ביטן:  לא נכון

דוד ביטן:  שבע שנים הוא היה סגור, אני לוקח את המקרה הכי קיצוני, לא היה לו שוכר, הוא לא הפעיל, שבע שנים העסק עמד כאבן שאין לה הופכין

דוד ביטן:  עכשיו אתם אומרים לו: לא, על מנת שניתן לך אפשרות לשימוש מעורב אתה תתחיל את השבע שנים מהיום? מאיפה הבאתם את ההחלטה הזאת? אני לא מאמין שיש החלטה כזאת במינהל

דוד ביטן:  מנכ"ל המשרד, בבקשה

אמנון מרחב: שלום, צוהריים טובים, מאוד נעים לי להופיע עכשיו בוועדה כאן כמנכ"ל חדש

דוד ביטן: קודם כול בהצלחה בתפקיד

אמנון מרחב: תודה רבה

אמנון מרחב:  בהצלחה לכולנו

אמנון מרחב:  אני רוצה לומר לכם שאני בא עם כובע של יועץ משפטי לשעבר של עיריית ירושלים

אמנון מרחב:  הייתי אחר כך גם חמש שנים מנכ"ל העירייה

אמנון מרחב:  אז יש לי גם זווית של ייעוץ משפטי

אמנון מרחב:  ואני רוצה להביא לכאן גם הצעה פרקטית לפתרון

אמנון מרחב:       קודם כול, אין ספק שאת החוק צריך למלא

אמנון מרחב:  זה דבר ראשון

אמנון מרחב:  דבר שני, עמדת המשרד היא שיש להמשיך ולעודד הקצאות קרקע בפטור לצורך אזורי תעסוקה

אמנון מרחב:      ההבדל והמשמעות שאני רוצה להביא לכאן לדיון, אדוני היושב-ראש, זאת הצעה פרקטית שאני כיועמ"ש אימצתי גם בירושלים באזור התעשייה תלפיות כשהיו לנו הפרות של שימושים כאלו

אמנון מרחב:  אני שומע גם את היועצת המשפטית של המינהל, ואני נוטה להסכים עם רוב דבריה, אבל אני רוצה להציע לך את ההבחנה שלדעתי היא משמעותית

אמנון מרחב:  בונים פה אזור תעשייה חדש שממילא הוא יהיה בעצם אזור התעשייה הגדול והמשמעותי של חצור הגלילית, וזה כבר נמצא בהליכי תב"ע מתקדמים שהמינהל גם מקדם אותם

אמנון מרחב:  כלומר, האזור הוותיק הישן בייעוד שלו ללונג-רן לא אמור להישאר אזור תעשייה, אלא הוא אמור לעבור באמת שינוי שימוש וייעוד

שמעון סויסה: נכון

אמנון מרחב: לכן גם כשאנחנו הולכים לבתי המשפט – והייתי, אני מזכיר, בכובע של אכיפה עירונית בעיר מאוד מורכבת – תמיד שאל אותנו בית המשפט, האם יש סיכוי להכשיר את העבירה? במקרה הספציפי הזה – מאחר שהעמדה של רמ"י ושלנו, של המשרד, ושל הרשות המקומית והוועדה המחוזית, היא להקים אזור תעשייה חלופי וחדש שנמצא כבר בהליכים סטטוטוריים, ראש המועצה יגיד, אני חושב שבמקרה הזה – וזה המקרה היחיד שאנחנו כמשרד נתמוך בו - - -      

מניה לייקין: - - -      

אמנון מרחב: גברתי, במחילה, רגע, עד הסוף

אמנון מרחב:  אני גם באמת מרשה לעצמי להביא מניסיוני כיועץ משפטי

דוד ביטן: זאת אומרת שעמדת המשרד היא כן לשנות ייעוד

אמנון מרחב: רק בגלל שפה יש חלופה עירונית לאזור תעשייה, שמאושרת גם על ידי רמ"י, לאפשר להכשיר את העבירות האלה, ובלבד שהעבריין ישלם את דמי השימוש הראויים

דוד ביטן: ברור

אמנון מרחב: ישלים את המחיר על פי שומה שרמ"י תקבע גם להקצאה, כי אם הוא קיבל קרקע בייעוד לתעשייה והוא עושה בה עכשיו – אדוני מכיר את הדברים האלה – ייעוד למסחר - -      

דוד ביטן: מה שצריך

אמנון מרחב: - - אז צריך גם להשלים פערי שומה, ולהקצות כמו שמקובל בבתי המשפט, לאפשר לו שנתיים או שלוש להוציא היתרים כמו שצריך

דוד ביטן: זה מה שהצעתי, תקופה מסוימת כדי לשנות את התב"ע

אמנון מרחב: אם את כל זה חותמים בהסדר, שגם מקבל אישור וגושפנקה משפטית, אז אנחנו רואים בזה, במקרה הייחודי הזה שיש חלופה מאושרת ומוסכמת על הגופים, נסכים לזה

מניה לייקין: אדוני המנכ"ל, יש הרבה מאוד אזורי תעשייה שיש בהם כבר תב"ע למסחר, אז המשמעות היא שבכל אזורי התעשייה, כי אנחנו לא עובדים בצורה בררנית

אמנון מרחב: אמרת קודם מילה נכונה, זאת מדיניות אכיפה

אמנון מרחב:  אני גם אימצתי בעיריית ירושלים מדיניות אכיפה, וידענו להגיד אם יש חלופה, ובתי המשפט תמיד אישרו את זה, הלכו איתנו

אמנון מרחב:  אם יש לנו חלופה מאושרת

נתן ראש: אני לא מבין, אז מה הפתרון שלך? לסגור את היישוב? מה את רוצה? לסגור את חצור? מה, את רוצה להרוג את החבר'ה האלה, אנשים פה, מה את רוצה לעשות? הרי מה, הם יצאו מפה מסכנים, מה הם יעשו? תשאלי אותם מה הם יעשו

נתן ראש:  תראי עד לאיפה הם ילכו

קריאה: בבאקה אל-גרבייה אתם עושים אכיפה? בכל הכפרים יש אכיפה?     

נתן ראש: מדברת איתי על תל חצור, תעשייה ,לא תעשייה

מניה לייקין: כן

מניה לייקין:  סליחה, יש לנו מדיניות, אנחנו עוסקים בעיקר באכיפה בתחומים בשטחים הפתוחים

מניה לייקין:  רק באכיפה שלכם, באמת, הפכתם את זה למשהו אחר לגמרי, סליחה, עם כל הכבוד

קריאה: אתם לא רואים חדשות? טלוויזיה, בשנים האחרונות מה קורה באזור התעשייה?     

קריאות: - - -     

דוד ביטן: את שומעת מה העמדה של משרד הכלכלה, את שומעת מה העמדה של ראש העיר

מניה לייקין: אני שומעת את עמדת משרד הכלכלה פעם ראשונה פה, וראוי שזה יהיה בדיון בין המשרדים, כי אנחנו - - -     

דוד ביטן: אין שום בעיה

אמנון מרחב: האמת שאני פניתי לינקי, שוחחנו לפני הדיון עוד בשבוע שעבר

אמנון מרחב:  מאחר שהוא סבר שההצעה שלנו לא מקובלת עליו, אז לא המשכנו בשיח

אמנון מרחב:  קבענו שנקיים שיח מטה מול מטה, באופן עקרוני

דוד ביטן: אבל אתם צריכים לדבר ולסיים את העניין

דוד ביטן:  אני יודע שכולם רוצים לדבר, אבל אנחנו רוצים למצוא פתרון

דוד ביטן:  אנשים רוצים לדבר בשביל לדבר, אז אין בעיה, דברו ונלך

עמיר פרץ: אני רוצה לדבר על פתרון

דוד ביטן: מה התפקיד שלך?     

עמיר פרץ: אני ממונת מחוז צפון מטעם משרד הפנים

דוד ביטן: בבקשה, חשוב מה שאת אומרת, נשמע

עמיר פרץ: אני מלווה את הרשות, מכירה את כל מה שקורה שם, ועובדת גם בשיתוף פעולה עם רמ"י

עמיר פרץ:  אני חושבת שהדיון הזה חשוב, ואפשר לפתור אותו בצורה של יישוב סכסוכים אצלנו במחוז

עמיר פרץ:  כממונת המחוז יש לי סמכות לעניין הזה

עמיר פרץ:  אני מציעה שנשב עם כל הצדדים אצלי במשרד, נעשה את הדיון הזה, כמו שהמנכ"ל אמר

דוד ביטן: בבקשה

מניה לייקין: אבל זה לא מול הרשות, זה מול היזם

מניה לייקין:  הדיון שלנו לא מול הרשות

עמיר פרץ: אבל אנחנו נעשה מכיוון שזאת מדיניות

אמנון מרחב: היא מציעה יישוב סכסוך

עמיר פרץ: אני מציעה יישוב סכסוך

עמיר פרץ:  יש כאן את הוועדה - - -     

דוד ביטן: יישוב סכסוך

דוד ביטן:  אני לא מבין מה, אתם נגד כל העולם

דוד ביטן:  מה הבעיה?     

שמעון סויסה: גברתי היועצת המשפטית של רמ"י, אני רוצה להסביר לך

שמעון סויסה:  יד ימין לא יודעת מה יד שמאל עושה

שמעון סויסה:  אני לא מבין

שמעון סויסה:  משרד הפנים אומר - - -      

דוד ביטן: את שומעת את המשרד, את שומעת את משרד הפנים, שומעת את ראש המועצה, מה הבעיה לפתוח את הנושא?      

עמיר פרץ: בדיון נשב יחד עם הוועדה

שמעון סויסה: מה אתם רוצים? להרוג אותנו?     

דוד ביטן: אני מציע, כבוד המנכ"ל, שנפסיק את הדיון ועוד שבוע נעשה עוד פעם דיון

דוד ביטן:  בינתיים תנסו למצוא פתרון יחד עם משרדי הממשלה

דוד ביטן:  זה מה שאני רוצה ומציע, אני לא יכול לחייב אתכם

דוד ביטן:  אני יודע את זה, אני פונה לקומון סנס שלכם

דוד ביטן:  בעניין הזה גם לסייע למועצה הזאת, גם לסייע לאנשים, בלי לפגוע בחוק, כמו שהמנכ"ל אמר

דוד ביטן:  בסופו של דבר אנשים מוכנים לשלם את מה שהם צריכים לשלם

דוד ביטן:  אפשר לתת שימוש חורג לשנתיים-שלוש כדי שיפתרו את הבעיה בדרך של תב"ע או בכל דרך אחרת

דוד ביטן:  אז אני מציע שנקבע ישיבה לשבוע הבא לחצי שעה

מניה לייקין: רק ביחס לשכירות של הוועדה המקומית? רק להבין, אם ההצעה מתייחסת רק ליזם הפרטני

דוד ביטן: לא, איזה יזם פרטני? אני מדבר על כל אזור התעשייה

דוד ביטן:  לא באתי לעזור פה למישהו

דוד ביטן:  אני מדבר באופן כללי על כל העסק שם

דוד ביטן:  אם באמת יש לכם בעיה עם שני דונם מתוך ה-300, אז תוציאו אותו, שימו אותו בצד

דוד ביטן:  אני לא יודע מי זה, זה גם לא מעניין אותי

דוד ביטן:  אז לו אין שבע שנים

דוד ביטן:  אבל לא מקובלת עליי הגישה, גברתי היועצת המשפטית, שאומרת שאם עברו שבע שנים ולא יישמת את זה שבע שנים, כביכול לא הייתה תעשייה, כי לא היה פעיל או משהו, עכשיו נתחיל לספור את זה מאפס

דוד ביטן:  זה לא מקובל, אני מאוד מצטער

דוד ביטן:  זאת פרשנות מרחיקת לכת ליישום של התקנה הזאת שלכם

מניה לייקין: זאת המדיניות שלנו במשרד, זה לא עניין של ייעוץ משפטי

דוד ביטן: בסדר, מדיניות, אבל את יודעת, יש חריגים לכלל במקומות שרוצים לסייע ליישוב

דוד ביטן:  ראשון לציון, למשל, יש שם אזורי תעשייה שהפכו לשימושים מעורבים עם הזמן

מניה לייקין: הם זכו במכרזים

מניה לייקין:  אם אתה מוצא קרקע במכרזים אתה יכול לעשות כל מה שאתה רוצה

דוד ביטן: אני נותן לך דוגמה

דוד ביטן:  לא נכון, זה לא מדויק

דוד ביטן:  אני לא יודע אם שם זה מינהל

דוד ביטן:  באמת אני לא יודע, לא בדקתי

מניה לייקין: אני לא מדברת תכנונית, אני מדברת קניינית

דוד ביטן: בגדול יש תמיד שימושים מעורבים, ופתאום מתפתחים אזורי מסחר ייחודיים ליישוב דווקא בשימוש המעורב הזה, ואז משנים את התב"ע לצורך העניין הזה

דוד ביטן:  זה דבר מקובל, אין שום בעיה

דוד ביטן:  מה גם שיש אזור תעשייה שמפתחים ביישוב ושם אפשר להעביר את התעשייה של היישוב, אין שום בעיה

דוד ביטן:       זה עכשיו דיון סרק מבחינתי

דוד ביטן:  יש את המנכ"ל של המשרד, יש את נציג משרד הפנים, הוועדה המקומית, ראש העיר, המינהל, הם יכולים לשבת לבד ובעוד שבוע נתכנס

דוד ביטן:  ואני מקווה שתביאו פתרון לטובת הציבור, וגם שהמינהל לא יוותר על הדברים שהוא מאמין בהם, אבל עדיין אתם צריכים להבין שיש גם חריגים לכללים האלו

אמנון מרחב: נכון

מניה לייקין: נצטרך לשקול את כל הבקשות

דוד ביטן: בסדר, תשקלו, אבל בכיוון חיובי

דוד ביטן:  אי-אפשר על כל דבר להגיד אנחנו לא מוכנים כי יש לנו בעיה

מניה לייקין: אישרנו בינתיים 260 הקצאות

אמנון מרחב: תשקלו מה שאתם רוצים

אמנון מרחב:  אני שוב אומר לך, גברתי היועמ"שית, מדובר רק במקרה שיש לך חלופה תכנונית שמקובלת עליכם

אמנון מרחב:  עליכם

מניה לייקין: אבל כל אזורי התעשייה - - -     

אמנון מרחב: לא נכון, לא בכל אזורי התעשייה מדובר על סגירתם ועל שינויי ייעוד שלהם, אז אל תאיימו עלינו

דוד ביטן: אני לא מבין את מנהל המרחב

דוד ביטן:  אין לך עמדה? מה, רק היועצת המשפטית היא זאת שקובעת פה? עם כל הכבוד

מאיר ברלין: קודם כול שאלת את עמדתי, אמרתי את מה שאני יכול להגיד לך

מניה לייקין: אדוני, אני מייצגת את עמדת המשרד

דוד ביטן: אני מכבד את היועצת המשפטית, אבל אני חושב שאתם צריכים לשקול נושא ייחודי בחצור הגלילית

דוד ביטן:  אני חושב שצריך לסייע לחצור הגלילית

דוד ביטן:  גם אלה שעובדים בעסקים, גם שם יש אנשים שעובדים, מתפרנסים, וזה לא פחות חשוב מתעשייה שמרוויחים שם - - -     

נתן ראש: יש שם שלושה אולמות שמחות

שמעון סויסה: השקיעו שם מיליונים

נתן ראש: השקיעו מיליונים

נתן ראש:  כל אחד השקיע עשרה מיליון שקל, כל אחד מחזיק 40 עובדים

מאיר ברלין: קודם כול, אם הוא קיבל את הקרקע להקים אולם אירועים אז זה בסדר, אבל כנראה שהוא קיבל את הקרקע לאזור תעשייה

דוד ביטן: ברור שהם צריכים שימוש חורג

נתן ראש: את האמת, ראש המועצה צריך לקבל צל"ש, אתה יודע למה? כי הוא הפך את המקומות המתים האלה למסחר

נתן ראש:  כי צחר זה שני קילומטר מחצור - -     

קריאה: עוברים את הכביש

נתן ראש: - - ושם הקרקע עולה 50,000 שקל, בחצור קרקע עולה 3 מיליון שקל, אז לאיפה אנשים ילכו? לצחר בבנייה שם

נתן ראש:  זה שני קילומטר ויש שם מפעלים הכי גדולים שיש

נתן ראש:  פה בחצור אנשים באים להתפרנס

נתן ראש:  חצור השתדרגה

נתן ראש:  אנחנו לא באים לבכות, אנחנו רוצים שתיתנו להם רק את המסחר

נתן ראש:  מה מבקשים אנשים? מה הם מבקשים מכם? מקומות עבודה

זהר פרג'ון: מה קורה עם הפרוטקשיין, כל יום שורפים לנו עסק שם

נתן ראש: הרי תעשייה לא הצליחה בחצור

נתן ראש:  משנות השמונים לא הצליחה

נתן ראש:  ניסו, לא הצליחה

נתן ראש:  כולם הלכו לצחר

נתן ראש:  מה הם מבקשים? אין

זהר פרג'ון: אין תעשייה בארץ, הכול עבר להודו, סין, ירדן

זהר פרג'ון:  איזו תעשייה יש?     

נתן ראש: צריך לתת לראש המועצה צל"ש שהוא ראה את הנולד והביא את המסחר למקום

נתן ראש:  ואתם אומרים לו: לא, תסגור את חצור

מאיר ברלין: אנחנו לא אומרים לא

נתן ראש: לכו קיבינימט – זה מה שאתם רוצים להגיד?      

מאיר ברלין: לא, לא

נתן ראש: זה מה שאתה אומר לאנשים

נתן ראש:  מה הוא יעשה מחר? הוא יבוא ליישוב, מה הוא יעשה? לא ארנונה תהיה לו, לא כלום

נתן ראש:  מה הוא יעשה? הינה, תסביר לי

נתן ראש:  מה הוא יגיד לאנשים שם?      

קריאה: בניינים של 20 שנה

זהר פרג'ון: ומה עם צווי הפינוי שקיבלנו? יש מלחמה בין יזם אליכם, ואנחנו הדיירים קיבלנו צווי פינוי כמו אחרון העבריינים

זהר פרג'ון:  אשתי לפני חודשיים הייתה בבית משפט, בת 57, סבתא לשמונה נכדים, איזה סיבה הייתה לה? מה היא עשתה? איזו עבירה? שאנחנו הולכים ומפרנסים? לפני 16 שנה נרצח אחי

זהר פרג'ון:  אנחנו מחזיקים בעסק שלנו גם את גיסתי וגם את האחייניות שלי, כל העסק מחזיק את כל המשפחה

זהר פרג'ון:  מה עשינו? מה העבירה שלנו?      

מאיר ברלין: מה זה העסק?     

זהר פרג'ון: פגז עולם החי

מאיר ברלין: מה זה? מה זה עושה? זה לא תעשייה, נכון?     

זהר פרג'ון: לא, מסחר

זהר פרג'ון:  מסחר

זהר פרג'ון:  אנחנו יודעים שיש בעיה עם היזם, אבל קיבלנו צו פינוי

זהר פרג'ון:  קיבלנו עכשיו צו פינוי

מאיר ברלין: ממי?     

זהר פרג'ון: קיבלנו

זהר פרג'ון:  ואני רוצה לחדד את זה, בעבר היינו ללא אישור שם, נקנסנו

זהר פרג'ון:  והפעם כשאמרו לנו שיש דבר כזה, חיה שנקראת שימוש חורג, רצנו, לקחנו שירות משרד שנקרא "שירה הנדסה", עשה לנו את כל ההתאמות, עשה לנו את הכול

זהר פרג'ון:  הגענו עד מצב שהכול חוקי כדי שבאמת נעמוד הכי בסדר לפני היועצת ולפני כבודם, כי אנחנו אנשי חוק

זהר פרג'ון:  מה שלא קורה בחוק בצפון

זהר פרג'ון:  עשינו את כל מה שצריך, והגענו לקטע של האישור

זהר פרג'ון:  ועכשיו אנחנו בקטע - - -      

דוד ביטן: זהר, הבנו

דוד ביטן:  הם מודעים לבעיות האלה

זהר פרג'ון: אבל שניים רבים והשלישי אוכל אותה

דוד ביטן: אני חושב שמשרד הכלכלה ומשרד הפנים, שהם בעצם לטובתם בעניין הזה – תשבו עם המינהל, אני לא צריך לשבת בעניין הזה, ותנסו למצוא פתרון

דוד ביטן:  ההצעה שלך ושל המנכ"ל מקובלת עליי, אין לי שום בעיה איתה

דוד ביטן:  והמינהל צד, אתם יודעים, לא צריך ייקוב הדין את ההר במקרה הזה, באמת שלא

דוד ביטן:  ולכן נעשה ישיבה, מתי? כמה זמן אתם צריכים?      

אורי סבג: כבוד היושב-ראש, בהקשר למה שאמרת

דוד ביטן: אני מבין שכולם רוצים לדבר

דוד ביטן:  שבועיים זה בסדר מבחינתכם?     

מאיר ברלין: תן לנו קצת

זהר פרג'ון: אין לנו, יש לנו צו פינוי מהעסקים, אין לנו שבועיים-שלושה

דוד ביטן: הם יעכבו את צווי הפינוי האלה

זהר פרג'ון: קיבלנו צו מקבילו

זהר פרג'ון:  היזם נתן לנו צו פינוי, כי הוא אמר שאתם לא מוכנים לדון בבקשות שלו

שמעון סויסה: זהר, אם יהיה לכם חודש, יבינו כולם, יהיה גרייס

זהר פרג'ון: אבל קיבלנו מקבילו בגלל - - -     

דוד ביטן: אנחנו לא פותרים בעיה פרטנית

קריאות: - - -     

מניה לייקין: אנחנו אמרנו ליזם שהוא יכול לחזור לתעשייה ולהסדיר

מניה לייקין:  אגב, הוא הביע הסכמה לזה

דוד ביטן: אני לא יודע מי זה, אבל דברו איתו

מניה לייקין: הגיש נגדם תביעות לפינוי מוסכם

שמעון סויסה: את אומרת את זה באיזה תום לב, את יודעת מה עשיתם? לקחתם אותו ואנסתם אותו, וקרעתם אותו, ואיימתם עליו

מניה לייקין: אני לא מוכנה, לא אנסנו ולא שום דבר, עם כל הכבוד

שמעון סויסה: זה מה שהוא אמר לי

דוד ביטן: די, מספיק, חבר'ה, זה לא מלחמת עולם פה, הם צריכים לפתור לכם את הבעיה

שמעון סויסה: אני רוצה שלילך תדבר

דוד ביטן: אני רוצה עכשיו לסכם את העניין, ואחר כך

דוד ביטן:  כמה זמן אתם צריכים?     

עמיר פרץ: לפחות שבועיים

דוד ביטן: אז תעשי דיון בעוד שבועיים ויום על מנת לפתור את הבעיה

דוד ביטן:  מנכ"ל המשרד, תיכנס לעניין הזה גם כן

אמנון מרחב: בהחלט

דוד ביטן: אני חושב שהתרומה שלכם חשובה פה

דוד ביטן:  ואם אתם צריכים לקבל החלטה במינהל לעניין הזה אז תקבלו

דוד ביטן:  אני לא מאמין שלמנהל המרחב אין סמכות לעניין הזה, אבל אם צריך מעליו

מניה לייקין: אלו החלטות של מועצת מקרקעי ישראל

דוד ביטן: מה, בדיוק על חצור הגלילית יביאו עכשיו החלטה ספציפית?     

מניה לייקין:  על השבע שנים תעשייה, כן

שמעון סויסה: את רוצה שאני אביא לך כמה החלטות שאתם לא עומדים בהם? את רוצה שאני עכשיו אשים את זה פה בשולחן בכנסת? את רוצה?      

מניה לייקין: אדוני, אתה יכול לעשות - - -     

שמעון סויסה: את רוצה שאני אעמוד פה ואני אעמיד אותך?     

מניה לייקין: מה, אתה מאיים עליי? אני לא מבינה

מניה לייקין:  תגיד מה שאתה רוצה להגיד

שמעון סויסה: תגידי, משרדי מחוז צפון שלך יושב מעל 20 שנה בבית מלון בשימושים של מלונאות

מניה לייקין: יש לנו היתר לשימוש חורג - - -     

שמעון סויסה: 16 שנים לא היה שם היתר, ואת פה מטיפה לנו מוסר

דוד ביטן: לכם זה קל להוציא היתר

מניה לייקין: זה מלון פרטי, זה לא קשור לעניין

שמעון סויסה: מלון פרטי לא יכול להיות משרדי מינהל מקרקעי ישראל

דוד ביטן: גם אלו מבנים פרטיים

מניה לייקין: אתם רוצים שנציג - - -     

שמעון סויסה: על מה את מטיפה לנו? תסתכלי על אנשים פה, הם לא ישנים בלילה

מניה לייקין: אתה רוצה שנוציא רשימה של כל עבירות הבנייה?     

שמעון סויסה:  ואת יושבת אטומה, את לא מבינה את המשמעות

דוד ביטן: די

קריאות: - - -     

נתן ראש: יש לה היתר חורג 16 שנה

נתן ראש:  היא תיתן לנו היתר חורג

נתן ראש:  תני לנו היתר חורג 16 שנה

דוד ביטן: מספיק, מספיק כבר

שמעון סויסה: תמיר, כל מה שאמרתי מוקלט, ואני עומד מאחורי מה שאני אומר

שמעון סויסה:  16 שנה לא היה לכם היתר

קריאות: - - -     

דוד ביטן: ראש המועצה, מספיק

דוד ביטן:  תקשיבו, אתם סתם יורים לעצמכם בראש, זה מה שאתם עושים

קריאה: איך איתרתם אותו? לכם קל להשיג אישור כזה, נכון? תספרו לנו איך, גם אנחנו נשיג אישור כזה

עמיר פרץ: שמעון, בואו נפסיק

דוד ביטן: מספיק

דוד ביטן:  די

קריאה: תרחמו על המשפחות, תראה מה קורה פה

קריאה:  תרחמו על האנשים פה, אנשים התגרשו בגלל הסיפור הזה

דוד ביטן: מספיק עם זה

דוד ביטן:  מה זה נותן לכם כל הדברים האלה? באמת

דוד ביטן:  אתם רוצים לפתור את הבעיה או שאתם רוצים להילחם על הבעיה? נעשה ישיבה

דוד ביטן:  אתם ממשיכים הלאה לבד, אתם לא צריכים אותי

דוד ביטן:  אני מקווה שבישיבה תביאו את הפתרון, כי זה מגיע לאנשים

דוד ביטן:  גם עם כל הסיבות התכנוניות והמשפטיות לדעתי אפשר לפתור את זה

דוד ביטן:  סיימנו מבחינתי את העניין, אבל מישהו רוצה להגיד משהו?     

לילך גפני רוזינס: אני רוצה להגיד משהו

לילך גפני רוזינס:  אני שמחה מאוד על ההצעה הזאת

לילך גפני רוזינס:  אני חושבת שלא ראוי שרשויות מרשויות המדינה יתגוששו ביניהן

לילך גפני רוזינס:  לצערי זה המצב כרגע

לילך גפני רוזינס:  אני רוצה גם להתחבר לדברים החשובים שאמר המנכ"ל

לילך גפני רוזינס:  לוועדה המקומית יש שני כובעים, אחד הוא תכנוני ואחד של אכיפה

לילך גפני רוזינס:  מבחינת אכיפה, אכפנו

לילך גפני רוזינס:  נגד העסקים הבלתי חוקיים הוגשו כתבי אישום, אני חתומה עליהם

לילך גפני רוזינס:       הכובע השני שלנו הוא כובע של מוסד תכנון שבא לדון בהכשרה גם של עבירות

לילך גפני רוזינס:  אנחנו פה נתנו החלטה לאשר שימוש חורג

לילך גפני רוזינס:  המינהל בצעד לא שגרתי, ואין מחלוקת שזאת זכותו, הגיש ערר

לילך גפני רוזינס:  אני חושבת שאם תצא פה הסכמה, ואני פונה פה גם לחבריי מהמינהל, להקפיא את ההליך הזה, לא להתקדם איתו, מכיוון שזה לא יעשה טוב לאף אחד

לילך גפני רוזינס:  בעיקר אם אנחנו פה יוצאים עם איזושהי הבנה של הידברות בפרק זמן של שבועיים

דוד ביטן: לא צריך להקפיא, אלא לתת בקשה לוועדת הערר לדחות את הדיון עד שישבו לנסות למצוא פתרון

דוד ביטן:  אין צורך בהקפאה

לילך גפני רוזינס: זאת הבקשה שלי, לזה אני מתכוונת

דוד ביטן: דחיית הדיון, שלא תהיה החלטה של ועדת הערר היא מספקת פה

דוד ביטן:  עוד מישהו רוצה לדבר?     

מניה לייקין: לבקשת היושב-ראש, עד לשבועיים הקרובים אנחנו לא נתנגד לדבר הזה

דוד ביטן: בסדר גמור

דוד ביטן:  גם ככה לא עושים מהר דיונים

דוד ביטן:  ועדת הערר אצלכם צ'יק-צ'ק? מה?      

לילך גפני רוזינס: אצלנו יש עניין של תגובות, והצטברו כל מיני החלטות

דוד ביטן: בסדר, אז תעכבו את הכול, היא אומרת שאין לה בעיה

דוד ביטן:  עוד מישהו?      

עמיר פרץ: כבוד היושב-ראש, מבקשים שזה יהיה חודש

דוד ביטן: מי מבקש?      

מאיר ברלין: אני

דוד ביטן: אז שיהיה חודש, מה זה משנה לי

דוד ביטן:  בינתיים הכול מתעכב, נכון? מוסכם שהכול יתעכב

דוד ביטן:  אם הכול מתעכב אז אין בעיה, שיהיה חודש ימים

דוד ביטן:  אז אנחנו נעשה ישיבה בעוד חודש

זהר פרג'ון: מנכ"ל רמ"י, איך אנחנו מתנהגים מול צווי הפינוי שיש לנו? הקטע שאני רוצה להסביר פה לאנשים שגם - - -     

מניה לייקין: זה מול היזם, לא מולנו

זהר פרג'ון: אבל היזם נדרש על ידכם

זהר פרג'ון:  אבל, תקשיבו, חבר'ה, גם אם אני רציתי או כל אחד מאיתנו פה רצה להעתיק את המקום ואת העסק שלו אין לנו לאן, כי כל אזור התעשייה אלו מבנים מסחריים

זהר פרג'ון:  גם אם אני רוצה להעביר את העסק ולא להיות עבריין, ולא לבקש שימוש חורג, כי זה עלה לנו כסף

זהר פרג'ון:  השימוש החורג עלה לנו כסף, הייעוץ המשפטי עלה לנו כסף, ההגעה לפה עולה לנו כסף

זהר פרג'ון:  רצינו לעשות את הכול על פי חוק

זהר פרג'ון:  לאן נעבור? אין מבנים מסחריים, יש רק מבני תעשייה

מניה לייקין: אנחנו מול היזם נקפיא לחודש

מניה לייקין:  מה שהיזם מחליט - - -     

דוד ביטן: מה שהוא יעשה יעשה, אין לכם שליטה עליו

דוד ביטן:  היא מול היזם מקפיאה את הכול לחודש

דוד ביטן:  אתם תדברו איתו

זהר פרג'ון: מצוין, אז אתם תיידעו אותו, וגם העורך דין שלנו יצטרך לפעול בהתאם לזה

זהר פרג'ון:  תודה

דוד ביטן: סיימנו את הישיבה מבחינתנו

דוד ביטן:  תודה רבה לכולם

דוד ביטן:  הישיבה נעולה